laion/Wikipedia-Exotic huggingface dataset:
יונה לבנת-כנף

יונה לבנת-כנף (שם מדעי: Zenaida asiatica) היא מין של עוף ממשפחת היוניים החי בדרום-מערב ארצות הברית, במקסיקו ובחלק מאמריקה המרכזית ובאיים הקריביים. לפעמים היא מגיעה גם צפונה יותר עד לקנדה ואף לאלסקה. אורך גופה של יונה לבנת-כנף הוא 29 ס"מ. היא בעלת גוף חום-אפור עם ראש קטן, עיניים אדומות וסביבן רקע כחול. המקור דק ואפור. קצות הכנפיים לבנים ומעט שחורים. אין הרבה הבדלים בין הזכר לנקבה, אך הצעירים כהים יותר מהבוגרים. יונים אלו נוהגות לעוף יחד בקבוצות קטנות. הזכרים נקשרים לנקבות מגיל צעיר ולכל חייהם. הן חיות בעיקר באזורים יבשים ומדבריים בארצות הברית ומקסיקו וגם ביערות פתוחים ושדות או במדרונות הרים. הן נודדות לאמריקה המרכזית בחורף. הקינון הוא על ענפי עצים קטנים. גודל התטולה - שתי ביצים. יונה זו אוכלת בעיקר פירות, זרעים ופרחים מפיקי צוף שונים. יונים הנודדות במדבר סונורה מקיימות קשר הדדי עם קקטוס הסגווארו: הן ניזונות מהצוף של פרחיו ומפירותיו המזינים, ומצידן משמשות כמאביקות - נושאות אבקה - המרבה את תפוצתו. הן ניזונות גם מגידולי תירס ולהקות גדולות יכולות לגרום נזקים ליבולים. Zenaida asiatica mearnsi Zenaida asiatica asiatica Zenaida asiatica australis מדיה וקבצים בנושא יונה לבנת-כנף בוויקישיתוף יונה לבנת-כנף, באתר ITIS (באנגלית) יונה לבנת-כנף, באתר NCBI (באנגלית) יונה לבנת-כנף, באתר Animal Diversity Web (באנגלית) יונה לבנת-כנף, באתר האנציקלופדיה של החיים (באנגלית) יונה לבנת-כנף, באתר Internet Bird Collection (באנגלית) יונה לבנת-כנף, באתר GBIF (באנגלית) יונה לבנת-כנף באתר הרשימה האדומה של IUCN
ארנסט אוגוסט, נסיך הנובר (נולד ב-1954)

ארנסט אוגוסט, נסיך הנובר (בגרמנית: Ernst August (V.) von Hanover; ‏נולד ב-26 בפברואר 1954), הוא בנו של ארנסט אוגוסט הרביעי, נסיך הנובר וראש בית הנובר משנת 1987. ארנסט אוגוסט נולד בהנובר ב-26 בפברואר 1954, לארנסט אוגוסט, נסיך הנובר ולאורטרוד, נסיכת שלזוויג-הולשטיין-זונדרבורג-גליקסבורג, בתם של אלברכט, נסיך שלזוויג-הולשטיין-זונדרבורג-גליקסבורג והרטה, נסיכת איזנבורג-בידינגן. ב-28 באוגוסט 1981 התחתן ארנסט אוגוסט עם שנטאל הוכולי השווייצרית, בתם של יוהאן גוסטב הוכולי ורוזמרי למבק, לאחר שקיבל את אישור אביו להינשא, כדי שהנישואים ייחשבו לנישואים לגיטימיים, ונולדו להם 2 ילדים. לאחר מותו של אביו בשנת 1987 ירש ארנסט אוגוסט את תאריו, והפך לראש בית הנובר. בשנת 1988 התאבדה גיסתו הרוזנת איזבל פון ת'ורן וללוסינה-קומו-ורצ'לי, ובעקבות כך ביקש ממנו אחיו לודוויג רודולף, נסיך הנובר שיאמץ את בנו אוטו היינריך. זמן קצר לאחר מכן התאבד גם לודוויג רודולף, אולם ילדו אומץ על ידי הורי אשתו, ולא כפי שרצה שיאומץ על ידי ארנסט אוגוסט. בשנת 1997 התגרש ארנסט אוגוסט מאשתו, בעקבות טענתה כי בגד בה, וב-23 בינואר 1999 התחתן ארנסט אוגוסט עם קרוליין, נסיכת מונקו, בתם של רנייה השלישי, נסיך מונקו וגרייס קלי, לאחר שקיבל אישור מבית המלוכה הבריטי, ממשלת צרפת וחמיו נסיך מונקו, ונולדה להם בת אחת. ארנסט אוגוסט היה מעורב בכמה פרשיות, וביניהם מקרה בו השתין על הביתן הטורקי באקספו 2000 ומקרה נוסף בו היה מעורב בקטטה, במהלכה הכה אדם עם פרקי אצבעותיו[דרושה הבהרה] וגרם לו לפגיעה חמורה. ב-3 באפריל 2005 אושפז ארנסט אוגוסט בשל דלקת לבלב חריפה, ולמחרת נכנס לתרדמת, אולם כעבור תקופה קצרה החלים וחזר להיראות בציבור. בשנת 2009 נפרדו ארנסט אוגוסט וקרוליין, אולם לאחר תקופה קצרה השלימו השניים וחזרו להתגורר יחד. ב-28 באוגוסט 1981 התחתן ארנסט אוגוסט עם שנטאל הוכולי, בתם של יוהאן גוסטב הוכולי ורוזמרי למבק, ממנה יש לו 2 ילדים: ארנסט אוגוסט, נסיך הנובר (נולד ב-1983) כריסטיאן, נסיך הנובר (נולד ב-1985) ב-23 בינואר 1999 התחתן ארנסט אוגוסט עם קרוליין, נסיכת מונקו, בתם של רנייה השלישי, נסיך מונקו וגרייס קלי, ממנה נולדה לו בת אחת: אלכסנדרה, נסיכת הנובר (נולדה ב-1999) האתר הרשמי של בית הנובר (בגרמנית)
יחסי האיטי–צ'ילה

יחסי האיטי-צ'ילה הם היחסים הדו-צדדיים בין רפובליקת האיטי לבין הרפובליקה של צ'ילה. להאיטי שגרירות בסנטיאגו ואילו לצ'ילה שגרירות בפורט-או-פרנס. כמו כן שתי המדינות חברות בארגון מדינות אמריקה. במרץ 2006 ביקר נשיא האיטי הנבחר, רנה פרבאל, בצ'ילה והשתתף בטקס השבעת נשיאת צ'ילה מישל בצ'לט. ביוני 2006 ביקרה נשיאת צ'ילה בצ'לט בהאיטי. בביקורה הבטיחה כי צ'ילה "תמשיך להציע תמיכה, כך שלכל האיטי יהיה סיכוי טוב יותר לקבל שירותי בריאות, חינוך ודיור". בצ'לט הייתה ראשת המדינה הראשונה שביקרה בצ'ילה מאז עלה לשלטון פרבאל בחודש מאי אותה שנה. בצ'לט ציינה כי היא "תדון עם פרבאל באפשרות של נוכחות כוחות צ'יליאנים במדינה אם יהיה צורך בכך", וכי "יציבות האיטי חיונית". בפברואר 1973 צ'ילה העניקה תושבות זמנית ל-15 פעילים פוליטיים גולים מהאיטי שהיו מעורבים בחטיפת שגריר וקונסול ארצות הברית בפורט או-פרנס בינואר אותה שנה. ב-1994, צ'ילה, יחד עם אורוגוואי וונצואלה הסכימה לסייע ביצירת הסכם שלום בהאיטי. השליטים הצבאיים של האיטי אישרו את הצעה זו. בשנת 1999 ביקשו שלושה חברי פרלמנט מהאיטי מקלט מדיני בצ'ילה. דרישתם נענתה והם קיבלו מקלט מדיני בשגרירות צ'ילה במדינה. כחלק מהסיוע להאיטי ב-2004, צ'ילה שלחה 3,600 חיילים להאיטי, יחד עם כוחות מחיל הנחתים של ארצות הברית, מצרפת ומקנדה. מומחי חיפוש והצלה מצ'ילה היו מעורבים במאמצי ההבראה של האיטי בשנת 2010 לאחר רעידת האדמה בהאיטי באותה השנה. איש הצבא הצ'יליאני, רודריגו ואסקס, ניהל את מאמצי ההצלה. יחסי האיטי–ישראל יחסי ישראל–צ'ילה מדיה וקבצים בנושא יחסי האיטי–צ'ילה בוויקישיתוף Chile to keep peacekeeping troops in Haiti till June at least: ministers [1] 15 Haitian Exiles Sent From Mexico to Chile, באתר לוס אנג'לס טיימס [2] Haiti: Parliamentarians seek political asylum in Chile‏, 23 באפריל 1999 [3] Haiti Handover As Floods Devour, באתר CBS‏, 25 במאי 2004 Three U.S. Marines take positions in a street Thursday in downtown Port-Au-Prince, באתר USA Today‏, 3 במרץ 2004 Chilean team rescue 23 survivors from the rubble of Haiti’s main hotel Aislinn Laing, ‏Haiti earthquake: among tales of tragedy, boy's rescue provides rare moment of hope, The Telegraph, 15 January 2010
Castle on the Hill

"Castle on the Hill" (בעברית: "הטירה על הגבעה") הוא שיר שבוצע על ידי הזמר והיוצר הבריטי אד שירן. הוא יצא בתור הורדה דיגיטלית ב-6 בינואר 2017 כסינגל כפול לאלבום האולפן השלישי שלו, ÷ (2017), יחד עם "Shape of You". השיר נכתב והופק על ידי אד שירן ובני בלנקו. השיר עוסק בביתו של שירן בעיירה פרמלינגהאם (אנ'), ומוזכרים סיפורים על עישון והשתכרות שלו עם חבריו במקום, וכן על לחיות את החיים בתור נער מתבגר. בינואר 2017, שירן הוזמן להופיע בטירה. הקליפ הרשמי של השיר הוצא לאור ב־23 בינואר 2017. הקליפ הופק על ידי ג'ורג' בלפילד וטום גרדנר, ומופיעה בו קבוצה של בני נוער בתקופת נעורם. הסרטון צולם במחוז סאפוק ומקומות שבו כגון פרמלינגהאם, בויטון, אצטדיון מידנהול ופליקסטו. גם בסצנות הקליפ האחרונות נראית הטירה פרמלינגהאם. בריאיון במופע של גרהם נורטון, הסביר שירן כי הצעיר ששיחק אותו בסרטון למד איתו בבית הספר, תיכון תומאס מילס. נכון ליוני 2021, צבר הקליפ למעלה מ-462 מיליון צפיות. מידע על הסינגל "Castle on the Hill" באתר מיוזיק בריינז מידע על היצירה "Castle on the Hill" באתר Discogs סרטון השיר "Castle on the Hill" באתר יוטיוב ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
ארנסט אוגוסט, נסיך הנובר (נולד ב-1983)

ארנסט אוגוסט, נסיך הנובר (בגרמנית: Ernst August von Hanover; ‏נולד ב-19 ביולי 1983), הוא בנו של ארנסט אוגוסט החמישי, נסיך הנובר והוא הראשון בסדר הירושה של בית הנובר. ארנסט אוגוסט נולד בהילדסהיים ב-19 ביולי 1983, לארנסט אוגוסט, נסיך הנובר ולשנטאל הוכולי, בתם של יוהאן גוסטב הוכולי ורוזמרי למבק. עד אמצע שנות העשרה שלו חיו ארנסט אוגוסט ואחיו בהארלינגהם לודג' בלונדון. ארנסט אוגוסט למד במלברן קולג' בבריטניה, ולאחר מכן בניו יורק, וכיום (2017) הוא מתגורר בלונדון ועוסק בתחום הבנקאות. בשנת 2004 העביר לו אביו את ניהול נחלות ונכסי בית הנובר, שנשארו בידי המשפחה לאחר סיפוח ממלכת הנובר לפרוסיה בשנת 1866. בשנת 2014 השאיל ארנסט אוגוסט מספר ציורים וחפצים לתערוכה של סקסוניה התחתית, על שליטי בריטניה מבית הנובר, ואשר נערכה בחסות צ'ארלס, נסיך ויילס, ונתרמו לה למעלה מ-1,000 פריטים על ידי אליזבת השנייה, מלכת הממלכה המאוחדת. בקיץ 2016 התארס ארנסט אוגוסט עם יקטרינה מאלישבה, מעצבת אופנה רוסית. שבוע לפני החתונה הביע אביו ארנסט אוגוסט החמישי, נסיך הנובר התנגדות לחתונה משום שחשש להשפעות שליליות שלה על נכסי המשפחה. אף על פי כן התחתנו השניים ב-6 ביולי 2017 בבית העירייה החדש של הנובר, בטקס אשר נוהל על ידי שטפן שוסטוק ראש עיריית הנובר, וב-8 ביולי נערך טקס החתונה הדתי במרקטקירכה בעיר. בחתונה השתתפו הרבה מבני האצולה האירופיים, אולם אבי החתן נעדר מהחתונה. ביולי 2017 התחתן ארנסט אוגוסט עם יקטרינה מאלישבה, ממנה נולדו לו שתי בנות ובן: אליזבת, נסיכת הנובר (נולדה ב-2018) ולף אוגוסט, נסיך הנובר (נולד ב-2019) אלאונורה, נסיכת הנובר (נולדה ב-2021) מדיה וקבצים בנושא ארנסט אוגוסט, נסיך הנובר בוויקישיתוף האתר הרשמי של בית הנובר (בגרמנית)
אדולף בוש

אדולף גיאורג וילהלם בוש (בגרמנית: Adolf Georg Wilhelm Busch;‏ 8 באוגוסט 1891 – 9 ביוני 1952) היה כנר ומלחין ממוצא גרמני. בוש נולד בעיר זיגן שבחבל וסטפאליה, במערב גרמניה. הוא למד בקונסרבטוריון של קלן ובאקדמיה המלכותית למוזיקה בברלין, אצל וילי הס ובראם אלדרלינג. בשנת 1912 ייסד בוש את ה-Konzertvereins Quartet, שנגניה היו ראשי הקבוצות בתזמורת שנשאה את אותו השם. הרביעייה התפרקה לפני מלחמת העולם הראשונה. אחרי המלחמה ייסד את רביעיית בוש, שכללה את בני משפחתו ואת פאול גרימר כצ'לן. הרביעייה המשיכה להתקיים בהרכבים שונים עד שנת 1933. החבר הנוסף בחוג היה הפסנתרן רודולף סרקין, שהחל לנגן עם בוש בגיל 15 ובסופו של דבר נשא את בתו של בוש לאישה. הרביעייה, עם רודולף סרקין, היוותה גרעין להרכב הקאמרי של בוש, מבשר התזמורת הקאמרית המודרנית. עם עליית היטלר החליט בוש שאינו יכול להישאר במצפון נקי בגרמניה ועל כן היגר לבזל שבשווייץ. עם פרוץ מלחמת העולם השנייה היגר בוש מבזל לארצות הברית והשתקע בוורמונט שם היה, יחד עם סרקין, בין מייסדיו של בית הספר למוזיקה ופסטיבל מרלבורו. רביעיית בוש נודעה בפרשנותה לרביעיות של ברהמס, שוברט ומעל לכל בטהובן. היא ערכה סדרת הקלטות בשנות ה-30 שכללו את כל היצירות הקאמריות של מלחינים אלה. בשנת 1941 השלימה הרביעייה את ההקלטות האלה ברביעייה אחת של בטהובן שלא הוקלטה קודם לכן, אופוס 130. בוש היה כנר דגול, הן כווירטואוז והן בנגינת מוזיקה קאמרית, בעל טון אישי ביותר וטכניקה מעולה. עם תלמידיו נמנים כמה מגדולי הכנרים של המאה העשרים, ביניהם יהודי מנוחין ואייזק שטרן. אדולף בוש היה אחיו של המנצח פריץ בוש. מדיה וקבצים בנושא אדולף בוש בוויקישיתוף אדולף בוש, באתר ספוטיפיי אדולף בוש, באתר AllMusic (באנגלית) אדולף בוש, באתר MusicBrainz (באנגלית) אדולף בוש, באתר Discogs (באנגלית) אדולף בוש, באתר Songkick (באנגלית) אדולף בוש, באתר אנציקלופדיה בריטניקה (באנגלית)
אלקטרודת מימן תקנית

אלקטרודת מימן תקנית (אנגלית: Standard hydrogen electrode) היא הכינוי לחצי תא חשמלי המורכב מאלקטרודת פלטינה הטבולה בתמיסה מימית חומצית בריכוז אפקטיבי של 1 מולר, ובטמפרטורה של 25 מעלות צלזיוס, אשר לתוכה מוזרם גז מימן (   H 2 {\displaystyle \ \mathrm {H_{2}} } ) בלחץ כולל של 1 אטמוספירה. באופן היסטורי, מערכת זו נבחרה לשמש כהתקן הייחוס התקני לקביעת פוטנציאלי החיזור של מערכות אלקטרוכימיות אחרות ועל כן נקבע שפוטנציאל החיזור התקני עבורו יהיה 0 וולט. התגובה הכימית המתרחשת:   2 H 3 O + ( a q ) + 2 e − ⇌ H 2 ( g ) + 2 H 2 O E 0 = 0.00 V {\displaystyle \ \mathrm {2H_{3}O^{+}(aq)+2e^{-}\rightleftharpoons H_{2}(g)+2H_{2}O\qquad E^{0}=0.00V} } רישום תקני של התגובה:   P t ,   H 2 ( 1   a t m )   |   H 3 O + ( 1.0 M ) E 0 = 0.00 V {\displaystyle \ \mathrm {Pt,\ H_{2}(1\ atm)\ |\ H_{3}O^{+}(1.0M)\qquad E^{0}=0.00V} } לוח מתכתי שטוח עשוי פלטינה (האלקטרודה) גז מימן המוזרם על פני השטח של האלקטרודה תמיסה מימית חומצית בריכוז אפקטיבי של 1 מול לליטר ווסת למניעת כניסת חמצן פתח חיבור לחצי תא אחר פוטנציאל אלקטרודה תקני טבלת פוטנציאלי חיזור תקניים IUPAC > Gold Book > standard hydrogen electrode The Hydrogen Reference Electrode
ניסיון הפיגוע בחוות הדלק והגז פי גלילות

ניסיון הפיגוע בחוות הדלק והגז פי גלילות הוא פיגוע טרור פלסטיני שביצע החמאס באתר פי גלילות ב-23 במאי 2002 במהלך האינתיפאדה השנייה, באמצעות פיצוץ מכלית דלק ממולכדת שהגיעה לתוך המתחם. בפיגוע זה לא היו נפגעים, אך נגרם נזק. ביום שישי 23 במאי 2002, בשעת בוקר, יצא נהג מכלית דלק מחניון בחולון לעבר אתר פי גלילות, במטרה למלא את המכלית לקראת חלוקת דלק בתחנות דלק. משהגיע לשערי האתר נבדקה משאיתו באופן שגרתי. בעת שמילא הנהג את המכלית בדלק, ושהה מחוץ לתא הנהג, אירע הפיצוץ. מן הפיצוץ התלקחה המשאית, אך המערכות האוטומטיות לכיבוי שריפות כיבו מיידית את האש. מחקירת כוחות הביטחון התברר שהמטען הונח בלילה הקודם. הכוחות שסרקו את האזור מצאו במקום שרידים של מטען חבלה ושרידי טלפון סלולרי להפעלת המטען מרחוק. באוגוסט 2002 נתפס תא טרור של ערבים תושבי הכפר סילואן שבמזרח ירושלים. התא כונה "חוליית סילואן" ואנשיו הועמדו לדין על ביצוע הפיגוע. חוליית הטרור ביצעה גם את הפיגוע בקפה "מומנט" בירושלים, את הפיגוע במועדון השפילד קלאב בראשון לציון ואת הפיגוע בקפיטריית פרנק סינטרה באוניברסיטה העברית בירושלים. אבראהים חאמד, שהיה בין האחראים על תכנון פיגוע זה ואחרים, נתפס, הועמד לדין ונידון בשנת 2012 ל-54 מאסרי עולם. הפיגוע זירז את ממשלת ישראל להחליט על פינוי אתר פי גלילות. האתר פונה ביוני 2004. דוד חיון ואסף זוהר, ‏מחבל החדיר מטען למיכלית דלק שחנתה בפי גלילות - אך האש כובתה מיד ונמנע אסון, באתר גלובס, 23 במאי 2002 אטילה שומפלבי, אלפי אנשים ניצלו ממוות בפי גלילות, באתר ynet, 24 במאי 2002 Bomb sets fire to tanker truck at biggest fuel depot, סרטון בערוץ "ארכיון סוכנות הידיעות AP", באתר יוטיוב, 23 במאי 2002 אמיר בוחבוט‏, סוף לטרור: 1,350 שנות מאסר למתכנן 54 פיגועים, באתר וואלה, 1 ביולי 2012 דורון נחום, נסגר אתר פי גלילות, באתר nrg‏, 11 ביוני 2004
גאורג וילהלם, נסיך הנובר

גאורג וילהלם, נסיך הנובר (בגרמנית: Georg Wilhelm von Hanover; ‏25 במרץ 1915 - 8 בינואר 2006), היה בנו של ארנסט אוגוסט, דוכס בראונשווייג וגיסו של פיליפ, דוכס אדינבורו, בעלה של אליזבת השנייה, מלכת הממלכה המאוחדת. גאורג וילהלם נולד בבראונשווייג ב-25 במרץ 1915, לארנסט אוגוסט, דוכס בראונשווייג ולויקטוריה לואיזה, נסיכת פרוסיה, בתם של וילהלם השני, קיסר גרמניה ואוגוסטה ויקטוריה, קיסרית גרמניה ומלכת פרוסיה. טקס הטבילה של גאורג וילהלם נערך ב-10 במאי 1915, וסנדקיו היו מריה כריסטינה, ארכידוכסית אוסטריה, אקסל, נסיך דנמרק ואולגה, נסיכת הנובר. בשנת 1918 התפטר אביו מתפקידו, בעקבות התבוסה הגרמנית במלחמת העולם הראשונה והמהפכה הגרמנית. בין השנים 1930–1934 למד גאורג וילהלם בבית הספר ארמון זאלם באיברלינגן על גדות אגם קונסטנץ, אשר הוקם בשנת 1920 על ידי קורט האן, חברו הטוב של מקס פון באדן - הקנצלר האחרון של הקיסרות הגרמנית. גאורג וילהלם היה חבר הוועד האולימפי הבינלאומי ואיגוד הספורט האולימפי הגרמני, ובין השנים 1948–1959 עמד בראש בית הספר ארמון זאלם. ב-23 באפריל 1946 התחתן גאורג וילהלם עם סופיה, נסיכת יוון ודנמרק, בתם של אנדראס, נסיך יוון ודנמרק ואליס, נסיכת בטנברג, ואלמנתו של כריסטוף, נסיך הסן, ונולדו להם 3 ילדים. בשנת 2001 מתה אשתו סופיה, נסיכת יוון ודנמרק, וב-8 בינואר 2006 מת גאורג וילהלם בביתו במינכן. ב-23 באפריל 1946 התחתן גאורג וילהלם עם סופיה, נסיכת יוון ודנמרק, בתם של אנדראס, נסיך יוון ודנמרק ואליס, נסיכת בטנברג, ממנה היו לו 3 ילדים: ולף ארנסט, נסיך הנובר (1947–1981) גאורג, נסיך הנובר (נולד ב-1949) פרדריקה, נסיכת הנובר (נולדה ב-1954) מדיה וקבצים בנושא גאורג וילהלם, נסיך הנובר בוויקישיתוף האתר הרשמי של בית הנובר (בגרמנית)
לא בטוחה

לא בטוחה (באנגלית: Insecure) היא סדרת קומדיה מקורית של רשת HBO שנוצרה על ידי איסה ריי ולארי וילמור. הסדרה מבוססת באופן חלקי על סדרת אינטרנט של איסה ריי, שגם מככבת בסדרה בתפקיד ראשי. הסדרה עלתה ב-23 בספטמבר 2016, וקיבלה ביקורות טובות ממבקרים. ב-14 בנובמבר 2016 חודשה הסדרה לעונה שנייה שעלתה ב-23 ביולי 2017. ב-12 באוגוסט 2018 עלתה לשידור העונה השלישית, ובספטמבר באותה השנה חודשה הסדרה גם לעונה רביעית, בת 10 פרקים (לעומת 8 בעונות הקודמות), אשר עלתה לשידור ב-12 באפריל 2020. במאי 2020 חודשה הסדרה גם לעונה חמישית. בינואר 2021 הודיעה רשת HBO כי העונה החמישית תהיה האחרונה. עונה זו עלתה לשידור ב-24 באוקטובר 2021, וכוללת 10 פרקים. הסדרה בוחנת את החוויה של נשים שחורות דרך נקודת המבט של הגיבורה הראשית, איסה (איסה ריי), וחברתה הטובה, מולי (איבון אורג'י). שתיהן חברות טובות מאז לימודיהן באוניברסיטת קליפורניה בלוס אנג'לס. איסה עובדת בעמותה ללא כוונת רווח המסייעת לתלמידי חטיבת ביניים, מולי היא עורכת דין מצליחה. במהלך העונה היא יוצאת עם גברים רבים אך מתקשה לנהל מערכת יחסים ממושכת. איסה די - איסה ריי. מולי קרטר - איבון אורג'י. פרידה - ליסה ג'ויס. לורנס ווקר - ג'יי אליס. קלי - נטשה רות'וול. טיפאני דובויז - אמנדה סילס. אלכסנדר הודג' - אנדרו טאן הסדרה קיבלה ביקורות טובות ממבקרים. באתר Rotten Tomatoes קיבלה הסדרה ציון של 100% טריות, ציון המבוסס על 52 סקירות עם דירוג של 8.05/10. אתר מטקריטיק נתן לסדרה ציון של 84 מתוך 100, ציון המבוסס על 33 ביקורות. אתר האינטרנט הרשמי של לא בטוחה (באנגלית) לא בטוחה, ברשת החברתית פייסבוק לא בטוחה, ברשת החברתית אקס (טוויטר) "לא בטוחה", במסד הנתונים הקולנועיים IMDb (באנגלית) "לא בטוחה", באתר נטפליקס "לא בטוחה", באתר Rotten Tomatoes (באנגלית) "לא בטוחה", באתר Metacritic (באנגלית) "לא בטוחה", באתר HBO Max (באנגלית) "לא בטוחה", באתר Hulu סדרות (באנגלית) "לא בטוחה", במסד הנתונים הקולנועיים KinoPoisk (ברוסית) בן בירון, ‏שחור הוא ה"בנות" החדש, באתר ‏מאקו‏, 1 בדצמבר 2016 רונה קופרבוים, "לא בטוחה" מציגה: האישה החדשה הכי מעניינת בטלוויזיה, 25 בנובמבר 2016 גילי איזיקוביץ, "לא בטוחה": גמלונית בעיר הגדולה, באתר הארץ, 19 באוקטובר 2016 בן בירון‏, מקום טוב באמצע: "לא בטוחה" היא הקול של איסה ריי, וזה מספיק, באתר וואלה, 13 באוגוסט 2018
גאורג וילהלם, נסיך הנובר (1880–1912)

גאורג וילהלם, נסיך הנובר (בגרמנית: Georg Wilhelm von Hanover; ‏28 באוקטובר 1880 – 20 במאי 1912), היה נכדם של גאורג החמישי, מלך הנובר, ושל כריסטיאן התשיעי, מלך דנמרק. גאורג וילהלם נולד ב-28 באוקטובר 1880 בגמונדן, לארנסט אוגוסט, נסיך הכתר של הנובר ולתירה, נסיכת דנמרק, בתם של כריסטיאן התשיעי, מלך דנמרק ולואיזה, נסיכת הסן-קאסל. גאורג וילהלם היה בן דודם של ג'ורג' החמישי, מלך הממלכה המאוחדת, ניקולאי השני, קיסר רוסיה, כריסטיאן העשירי, מלך דנמרק, הוקון השביעי, מלך נורווגיה, וקונסטנטינוס הראשון, מלך יוון. גאורג וילהלם היה האופטמן ברגימנט ה-42 בצבא האוסטרו-הונגרי, וב-8 ביוני 1910 קיבל את עיטור אביר הצלב הגדול של המסדר הוויקטוריאני המלכותי מג'ורג' החמישי, מלך הממלכה המאוחדת. בנוסף היה גאורג וילהלם חובב ציד ומרוץ מכוניות, ובשנת 1910 הוציא רישיון נהיגה, ולאחר מכן נטל חלק במרוצים שונים. בשל בריאותו העדינה שהה גאורג וילהלם הרבה באזור הים התיכון, וביקר כמה פעמים במצרים. ב-20 במאי 1912 נהג גאורג וילהלם במכוניתו, בדרך להלוויית דודו פרדריק השמיני, מלך דנמרק, וכשנסע על יד העיר נאקל בברנדנבורג סטה לפתע עם מכוניתו מהכביש ונהרג במקום. מדיה וקבצים בנושא גאורג וילהלם, נסיך הנובר בוויקישיתוף
ז'יברני

ז'יברני (בצרפתית: Giverny) הוא קומונה במחוז אר בחבל נורמנדי עילית בצרפת, השוכן על גדות נהר הסן במקום שנשפך אליו הנהר אפט(אנ'). 80 ק"מ צפונית - מערבית לפריז. ז'יברני מפורסם בגלל שנמצאים בו הבית והגנים של הצייר קלוד מונה. הכפר היה מיושב עוד בתקופה הרומית-גאלית. הכנסייה שלו נבנתה בימי הביניים. הוא נשאר קטן ולא מפורסם עד שהתיישב בו קלוד מונה וגר בו בשנים 1883–1926. הוא נקבר בבית הקברות הקטן הצמוד לכנסייה. מונה שכר את הבית ב-1883 ורכש אותו ב-1890. הוא שיפץ את הבית ותכנן את צבעיו - דלתות ותריסים בירוק וחדר האוכל בצהוב. בקומת הקרקע נמצא הסלון, המטבח וחדר האוכל ובקומה הראשונה, חדרי המשפחה. הוא תכנן שני גנים צמודים לבית: גינת פרחים מלבנית גדולה הנקראת Clos-Normand ובה סוגים רבים של פרחי נוי עם שבילים עליהם קשתות עם צמחים מטפסים. הגן היפני. ב-1893 רכש מונה שטח נוסף אליו היטה יובל של נהר אפט ויצר את הבריכה המפורסמת. שתל על גדות הבריכה עצי אלמון, עצי ערבה, אירוסים וקני במבוק. את פני המים כיסה בצמחי נימפיאות ("שושנות מים") ובנה גשר מתכת מפורסם המופיע בתמונות רבות של מונה ביחד עם הבריכה והפרחים. מונה הוריש את האחוזה לבנו מישל שלא התגורר במקום ונהרג בתאונת דרכים ב-1966. מישל הוריש את האחוזה לאקדמיה לאמנויות היפות. ב-1980 הוקם מוסד מונה (Fondation Claude Monet) המתחזק את המקום. בית מונה והגנים הם האטרקציה התיירותית במקום השני בנורמנדיה לאחר מון סן מישל. ב-1976 הוכרזה אחוזת מונה בז'יברני כמונומנט היסטורי (אנ'). גינת מונה בז'יברני בריכת הנימפאות והגשר בבית מונה חדר האוכל בבית מונה המטבח בבית מונה מדיה וקבצים בנושא ז'יברני בוויקישיתוף אתר האינטרנט הרשמי של ז'יברני (בצרפתית) אתר מוסד קלוד מונה כתבה של ד"ר אורנה ליברמן על מונה וביתו באתר פרנקופילים אנונימיים ביקור בז'יברני, בבלוג Paris chez Sharon.
כריסטוף, נסיך הסן

כריסטוף, נסיך הסן (בגרמנית: Philipp Landgraf von Hessen; ‏14 במאי 1901 - 7 באוקטובר 1943) היה נסיך גרמני מבית הסן אשר נהרג בתאונת מטוס במהלך מלחמת העולם השנייה. כריסטוף נולד ב-14 במאי 1901 בפרנקפורט, לפרידריך קרל, נסיך הסן ולמרגרטה, נסיכת פרוסיה, בתם של פרידריך השלישי, קיסר גרמניה וויקטוריה, הנסיכה המלכותית. ב-15 בדצמבר 1930 התחתן כריסטוף עם סופיה, נסיכת יוון ודנמרק, בתם של אנדראס, נסיך יוון ודנמרק ואליס, נסיכת בטנברג, ממנה נולדו לו 5 ילדים. בשנת 1931 הצטרף כריסטוף למפלגה הנאצית, ויצר קשרי חברות עם הרמן גרינג. כריסטוף התקדם עם השנים והגיע לדרגת אוברפיהרר באס אס, ובנוסף שירת כקצין מטה בלופטוואפה וכראש לשכת המחקר, סוכנות ההאזנות של הרמן גרינג. ב-7 באוקטובר 1943 נהרג כריסטוף בתאונת מטוס בהרי האפנינים על יד פורלי, וגופתו נמצאה יומיים לאחר מכן. לאחר מותו התחתנה אשתו עם גאורג וילהלם, נסיך הנובר, ובשנת 1947 התחתן גיסו פיליפ עם הנסיכה אליזבת, שהפכה בשנת 1952 למלכת הממלכה המאוחדת. ב-15 בדצמבר 1930 התחתן כריסטוף עם סופיה, נסיכת יוון ודנמרק, בתם של אנדראס, נסיך יוון ודנמרק ואליס, נסיכת בטנברג, ממנה נולדו לו 5 ילדים: כריסטינה מרגרטה, נסיכת הסן (נולדה ב-1933) - נישאה לאנדריי, נסיך יוגוסלביה, בנו של אלכסנדר הראשון, מלך יוגוסלביה. דורותיאה, נסיכת הסן (נולדה ב-1934) קרל, נסיך הסן (נולד ב-1937) ריינר, נסיך הסן (נולד ב-1939) קלריסה, נסיכת הסן (נולדה ב-1944) מדיה וקבצים בנושא כריסטוף, נסיך הסן בוויקישיתוף
טוביאס

טוביאס הוא הגרסה היוונית לשם טוביה. האם התכוונתם ל... פרס טוביאס – פרס שהוענק על ידי האקדמיה השוודית המלכותית למדעים על מחקר לטיפול בהפרעות המטולוגיות אישים ג'ון טוביאס – קומיקסאי, מעצב גרפי, מעצב משחקי וידאו ותסריטאי אמריקאי יואל טוביאס – רב לילי טוביאס – סופרת, מחזאית ואקטיביסטית יהודית-ולשית מרסל טוביאס – צנחן ואיש קומנדו ישראלי נוריאל טוביאס – מחזאי ובמאי תיאטרון ישראלי אישים ששמם הפרטי הוא טוביאס
גאורג דונאטוס, נסיך הכתר של הסן

גאורג דונאטוס, נסיך הכתר של הסן (בגרמנית: Georg Donatus, von Hessen und bei Rhein;‏ 8 בנובמבר 1906 – 16 בנובמבר 1937), היה נסיך גרמני מבית הסן, והטוען לתואר הדוכס הגדול של הסן. גאורג דונאטוס נולד ב-8 בנובמבר 1906 בדרמשטאדט שהשתייכה לדוכסות הגדולה של הסן, לארנסט לודוויג, הדוכס הגדול של הסן ולאלאונורה, נסיכת זולמס-הוהנזולמס-ליך, בתם של הרמן, נסיך זולמס-הוהנזולמס-ליך ואגנס, רוזנת שטולברג-ורניגרודה. ב-2 בפברואר 1931 התחתן גאורג דונאטוס עם ססיליה, נסיכת יוון ודנמרק, בתם של אנדראס, נסיך יוון ודנמרק ואליס, נסיכת בטנברג, ממנה נולדו לו 4 ילדים. ב-9 באוקטובר 1937 מת אביו ארנסט לודוויג, הדוכס הגדול של הסן, וגאורג דונאטוס ירש את תאריו. ב-16 בנובמבר אותה שנה טס גאורג דונאטוס עם אשתו שהייתה בחודש שמיני להריונה ושני בניו לבריטניה, על מנת להשתתף בחתונת אחיו לודוויג, נסיך הסן עם מרגרט גדס. בהיותם מעל בלגיה החלה אשתו ססיליה ללדת, והטייס ניסה לנחות, אולם התנגש בארובה של מפעל באוסטנדה, ובעקבות כך המטוס התרסק וכל הנוסעים נהרגו. בעקבות האסון התקיימה חתונת אחיו בטקס צנוע וקטן, וכל המשתתפים היו לבושים בבגדי אבל. מיד לאחר החתונה יצא אחיו לזירת התאונה, ולאחר מכן נערכה ההלווייה בהשתתפות גיסיו של גאורג דונאטוס, גוטפריד, נסיך הוהנלוהה-לאנגנבורג, ברטולד, מרקיז באדן ופיליפ, נסיך יוון ודנמרק, וכן אוגוסט וילהלם, נסיך פרוסיה ולואי מאונטבאטן. בתחילת 1938 אומצה בתם של גאורג דונאטוס וססיליה יוהנה, נסיכת הסן על ידי דודיה לודוויג, נסיך הסן ואשתו מרגרט, אולם היא מתה בשנת 1939 כתוצאה מדלקת קרום המוח. ב-2 בפברואר 1931 התחתן גאורג דונאטוס עם ססיליה, נסיכת יוון ודנמרק, בתם של אנדראס, נסיך יוון ודנמרק ואליס, נסיכת בטנברג. ממנה היו לו 4 ילדים: לודוויג, נסיך הסן (1931–1937) אלכסנדר, נסיך הסן (1933–1937) יוהנה, נסיכת הסן (1936–1939) בן מת (1937) מדיה וקבצים בנושא גאורג דונאטוס, נסיך הכתר של הסן בוויקישיתוף
יחידת הכנסת לתיאום הפיקוח הפרלמנטרי

יחידת הכנסת לתיאום הפיקוח הפרלמנטרי (כת"ף) היחידה הוקמה ביולי 2017 על ידי יושב ראש הכנסת, יולי אדלשטיין ומנכ"ל הכנסת, אלברט סחרוביץ. תפקידה העיקרי של היחידה הוא לייצר כלי פיקוח על עבודת הממשלה ולשמש זרוע מרכזית בעבודה הפרלמנטרית בתחום זה. היחידה פועלת למימוש תפקידה של הכנסת כמפקחת על עבודת הממשלה במסגרת עקרון הפרדת הרשויות. היחידה הוקמה עקב טענות על היחלשות הרשות המחוקקת בתפקידה כמפקחת על עבודת הממשלה, הרשות המבצעת; וגם לאור העובדה שמשרדי הממשלה השונים לא מתקינים תקנות הנחוצות ליישום חוקים רבים שנחקקים בכנסת. בראש היחידה עומדת ד"ר שירלי אברמי, שניהלה קודם לכן את מרכז המחקר והמידע של הכנסת (ממ"מ). יחידת כת"ף פורקה בשנת 2020, לאחר שהתברר שהיחידה הייתה לא נחוצה. ד"ר שירלי אברמי (יו"ר יחידת הכנסת לתיאום הפיקוח הפרלמנטרי), פיקוח פרלמנטרי צריך להציב את האזרח במרכז, השילוח גדעון אלון, האחריות על הכת"ף, באתר ישראל היום, 23 ביולי 2017 צבי זרחיה, חותמת לרמיסת הכנסת: ביטול היחידה לפיקוח על הממשלה, באתר כלכליסט, 28 באוקטובר 2020
יחסי טורקיה–כווית

יחסי טורקיה–כווית (בטורקית: Kuveyt-Türkiye ilişkileri, בערבית: العلاقات التركية الكويتية) הם היחסים הדיפלומטיים הרשמיים בין הרפובליקה הטורקית ובין מדינת כווית. משרד החוץ הטורקי מתאר את היחסים כ"מצוינים". הסחר המקיף בין שתי המדינות ב-2016 נאמד בשווי של כ-700 מיליון דולר על ידי סגן ראש ממשלת טורקיה, מהמט סימק. שתי המדינות חתמו על חמישה עשר הסכמים לשיתוף פעולה בתחומי התיירות, הבריאות, הסביבה, הכלכלה, חילופי המסחר והנפט. לאחר רעידת אדמה בשנת 2011 בעיר הטורקית ואן, תרמה כווית 250,000 דולר לממשלת טורקיה דרך תוכנית הפיתוח של האומות המאוחדות - UNDP. טורקיה מיוצגת בכווית באמצעות שגרירות שהיא מחזיקה בכווית סיטי, בירת המדינה. כווית מיוצגת בטורקיה באמצעות שגרירות שהיא מחזיקה באנקרה, בירת המדינה. אתר משרד החוץ הטורקי "Turkey eyes greater economic cooperation with Kuwait - Turkish deputy PM". Kuna.net.kw. Kuwait News Agency (KUNA). נבדק ב-22 במרץ 2017. {{cite web}}: (עזרה) Kuwait, Turkey to cement ties, Web Archive "Kuwait funds quake relief efforts in eastern Turkey". UNDP. אורכב מ-המקור ב-2017-03-23. נבדק ב-22 במרץ 2017. {{cite web}}: (עזרה)